30/07/2019 | Administración LocalMunicipal
Melide
Determinación da relación de cargos que se desempeñarán en réxime de dedicación exclusiva así como as retribucións que corresponden a cada un deles

ANUNCIO DETERMINACIÓN DA RELACIÓN DE CARGOS QUE SE DESEMPEÑARÁN EN RÉXIME DE DEDICACIÓN EXCLUSIVA ASÍ COMO AS RETRIBUCIÓNS QUE CORRESPONDEN A CADA UN DELES O Pleno do Concello de Melide, na sesión extraordinaria do día 9 de xullo de 2019, adoptou, entre outros, o seguinte acordo: Asunto: determinación da relación de cargos que se desempeñarán en réxime de dedicación exclusiva así como as retribucións que corresponden a cada un deles O artigo 75 da Lei 7/1985, do 2 de abril, reguladora das Bases do Réxime Local, establece que os membros das Corporacións locais percibirán retribucións polo exercicio dos seus cargos cando os desempeñen con dedicación exclusiva, caso no que serán dados de alta no Réxime xeral da Seguridade Social, asumindo as Corporacións o pago das cotas empresariais que corresponda. E o artigo 75 bis regula o réxime retributivo dos membros das Corporacións Locais. No suposto de tales retribucións, a súa percepción será incompatible coa doutras retribucións con cargo aos orzamentos das Administracións Públicas e dos entes, organismos ou empresas delas dependentes, así como para o desenvolvemento doutras actividades, todo isto nos termos da Lei 53/1984, do 26 de decembro, de Incompatibilidades do Persoal ao Servizo das Administracións Públicas. A maiores, os membros da Corporación que asuman a dedicación exclusiva ou parcial non percibirán asistencias pola concorrencia efectiva ás sesións dos órganos colexiados da Corporación dos que formen parte, sen prexuízo da percepción das indemnizacións que correspondan noutros supostos. O artigo 75 ter da Lei 7/1985, do 2 de abril, establece os límites aos que se suxeitará a prestación dos servizos nos Concellos en réxime de dedicación exclusiva por parte dos seus membros. Logo de ver o informe favorable de intervención municipal de ref.: 288M/2019, de data 4 de xullo de 2019, que leva por asunto: “Determinación da relación de cargos que se desempeñarán en réxime de dedicación exclusiva así como as retribucións que corresponden a cada un deles”, así como o certificado de existencia de crédito de ref.: 289M/2019, desa mesma data. Tendo en conta todo o anterior formúlase a seguinte PROPOSTA ao PLENO DE RETRIBUCIÓNS DE CARGOS ELECTIVOS: 1.–Os cargos electivos da Corporación que poderán desempeñarse en réxime de dedicación exclusiva son os que de seguido se indican, coas retribucións que lles corresponden, segundo se sinala na seguinte táboa As retribucións anuais sinaladas distribuiranse para a súa percepción en catorce pagas anuais iguais, correspondéndose con doce pagas mensuais e 2 extraordinarias, da mesma contía, a percibir nos meses de xuño e decembro.2.–As retribucións anuais sinaladas revisaranse anualmente, sen necesidade de novo acordo plenario adicional e con efectos de 1 de xaneiro, na proporción que determinen os orzamentos xerais do Estado para as retribucións do persoal ao servizo do sector público.3.–Para a aplicación do réxime de dedicación aos membros da Corporación que ostenten ou sexan nomeados nos cargos referidos, estes deberán aceptar expresamente a dedicación, caso no que esta circunstancia será comunicada ao Pleno na seguinte sesión ordinaria que se celebre. No caso de non aceptarse a dedicación no prazo de tres días hábiles desde a notificación do acordo correspondente, entenderase rexeitada e ao concelleiro de que se trate lle será de aplicación o réxime previsto no apartado 3 do artigo 75 da Lei 7/1985.4.–Publicar integramente no BOP e no taboleiro de anuncios do Concello o presente acordo. Melide, 11 de xullo de 2019. O alcalde José Manuel Pérez Penas